C 125/450
FI
Euroopan unionin virallinen lehti
5.4.2023
Keskiviikko 14. syyskuuta 2022
b) lisätään 3 kohtaan alakohta seuraavasti: ”Ensimmäisessä alakohdassa tarkoitettua lainsäädäntöehdotusta valmistellessaan komissio ottaa huomioon: a) asetuksen (EY) N:o 401/2009 10 a artiklan nojalla perustetun ilmastonmuutosta käsittelevän eurooppalaisen tieteellisen neuvottelukunnan neuvot; b) asetuksen (EU) 2021/1119 4 artiklan 4 kohdassa tarkoitetun ennustetun ohjeellisen unionin kasvihuonekaasubudjetin; c) jäsenvaltioiden asetuksen (EU) 2018/1999 14 artiklan 2 kohdan mukaisesti viimeistään 30 päivänä kesäkuuta 2024 toimittamat yhdennetyt kansalliset energia- ja ilmastosuunnitelmat; d) tämän direktiivin, myös siinä vahvistettujen kestävyyskriteerien ja kasvihuonekaasupäästöjen vähennyk­ siä koskevien kriteerien, täytäntöönpanosta saadut kokemukset; ja e) uusiutuvista lähteistä peräisin olevaan energiaan liittyvän teknologisen kehityksen.”; c) lisätään kohta seuraavasti: ”4 a. ”Komissio tarkastelee tämän direktiivin täytäntöönpanoa uudelleen ... päivään ...
kuuta ... mennessä [kahden vuoden kuluttua tämän muutosdirektiivin voimaantulosta] ja julkaisee kertomuksen, jossa esitetään uudelleentarkastelun päätelmät.
Uudelleentarkastelussa tarkastellaan erityisesti seuraavia seikkoja: a) uusiutuvan energian käyttöönoton ulkoiset vaikutukset ja ympäristövaikutukset; b) tämän direktiivin täytäntöönpanon sosioekonomiset hyödyt; c) REPowerEU-suunnitelman puitteissa toteutettavien asiaan liittyvien uusiutuvaa energiaa koskevien aloitteiden täytäntöönpanon tilanne; d) se, katetaanko sähkön kysynnän kasvu liikenne-, teollisuus-, rakennus- sekä lämmitys- ja jäähdytysaloilla sekä muuta kuin biologista alkuperää olevien uusiutuvien polttoaineiden tuotannossa vastaavalla uusiutuvan energian tuotantokapasiteetilla.
e) tämän direktiivin 2 artiklassa määritellystä primäärisestä puubiomassasta saatujen polttoaineiden osuuden asteittainen vähentäminen vuoteen 2030 mennessä 3 artiklan 1 kohdassa tarkoitettujen uusiutuvia energialähteitä koskevien tavoitteiden saavuttamiseksi komission vaikutustenarvioinnin perusteella.
Tämä asteittaista vähentämistä koskeva uudelleentarkastelu on esitettävä viimeistään ... päivänä ...kuuta ...
[kolmen vuoden kuluttua siitä, kun tämä muutosdirektiivi on saatettu osaksi kansallista lainsäädäntöä] [tark. 48].
Komissio ja jäsenvaltioiden toimivaltaiset viranomaiset mukautuvat jatkuvasti parhaisiin käytäntöihin perustuviin hallinnollisiin menettelyihin sekä toteuttavat kaikki muut toimenpiteet tämän direktiivin täytäntöönpanon yksinkertaistamiseksi ja sääntöjen noudattamisesta asianomaisille toimijoille ja toimialoille aiheutuvien kustannusten pitämiseksi mahdollisimman vähäisinä.”; 23)
muutetaan 35 artikla seuraavasti: a) korvataan 2 kohta seuraavasti: ”Siirretään komissiolle [tämän muutosdirektiivin voimaantulosta] viiden vuoden ajaksi 8 artiklan 3 kohdan toisessa alakohdassa, 29 a artiklan 3 kohdassa, 26 artiklan 2 kohdan neljännessä alakohdassa, 26 artiklan 2 kohdan viidennessä alakohdassa, 27 artiklan 1 kohdan toisessa alakohdassa, 27 artiklan 3 kohdan neljännessä alakohdassa, 28 artiklan 5 kohdassa, 28 artiklan 6 kohdan toisessa alakohdassa, 31 artiklan 5 kohdan toisessa alakohdassa ja 31 a artiklan 2 kohdan toisessa alakohdassa tarkoitettu valta antaa delegoituja säädöksiä.
Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä.
Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.”;